CELEX: 62014FA0132
Language: fi
Date: 2015-10-06 00:00:00
Title: Asia F-132/14: Virkamiestuomioistuimen tuomio (ensimmäinen jaosto) 6.10.2015 – CH v. parlamentti (Henkilöstö — Parlamentin jäsenten valtuutetut avustajat — SEUT 266 artikla — Unionin yleisen tuomioistuimen antaman kumoamistuomion täytäntöönpanon edellyttämät toimenpiteet — Irtisanomispäätöksen kumoaminen — Henkilöstösääntöjen 24 artiklan mukaisen avustamispyynnön hylkäämisestä tehdyn päätöksen kumoaminen — Avustamisvelvollisuuden laajuus kun on esitetty alustavaa näyttöä työpaikkakiusaamisesta — Työsopimuksen tekemiseen toimivaltaisen viranomaisen velvollisuus toteuttaa hallinnollinen tutkimus — Virkamiehen tai toimihenkilön mahdollisuus panna vireille kansallinen oikeudenkäyntimenettely — Työpaikkakiusaamista ja sen ehkäisemistä työpaikalla käsittelevä neuvoa-antava komitea, joka käsittelee parlamentin jäsenten valtuutettujen avustajien parlamentin jäsenistä tekemiä kanteluita — Tehtävä ja toimivaltuudet — Aineellinen vahinko ja henkinen kärsimys)

16.11.2015   
            
            
               FI
            
            
               Euroopan unionin virallinen lehti
            
            
               C 381/64
            
         Virkamiestuomioistuimen tuomio (ensimmäinen jaosto) 6.10.2015 – CH v. parlamentti
   (Asia F-132/14) (1)
   
   ((Henkilöstö - Parlamentin jäsenten valtuutetut avustajat - SEUT 266 artikla - Unionin yleisen tuomioistuimen antaman kumoamistuomion täytäntöönpanon edellyttämät toimenpiteet - Irtisanomispäätöksen kumoaminen - Henkilöstösääntöjen 24 artiklan mukaisen avustamispyynnön hylkäämisestä tehdyn päätöksen kumoaminen - Avustamisvelvollisuuden laajuus kun on esitetty alustavaa näyttöä työpaikkakiusaamisesta - Työsopimuksen tekemiseen toimivaltaisen viranomaisen velvollisuus toteuttaa hallinnollinen tutkimus - Virkamiehen tai toimihenkilön mahdollisuus panna vireille kansallinen oikeudenkäyntimenettely - Työpaikkakiusaamista ja sen ehkäisemistä työpaikalla käsittelevä neuvoa-antava komitea, joka käsittelee parlamentin jäsenten valtuutettujen avustajien parlamentin jäsenistä tekemiä kanteluita - Tehtävä ja toimivaltuudet - Aineellinen vahinko ja henkinen kärsimys))
   (2015/C 381/90)
   Oikeudenkäyntikieli: ranska
   
      Asianosaiset
   
   
      Kantaja: CH (edustajat: asianajajat L. Levi, C. Bernard-Glanz ja A. Tymen)
   
      Vastaaja: Euroopan parlamentti (asiamiehet: E. Taneva ja M. Dean)
   
      Oikeudenkäynnin kohde
   
   Niiden päätösten kumoaminen, jotka Euroopan parlamentti teki virkamiestuomioistuimen asiassa F-129/12, CH vastaan parlamentti, 12.12.2013 antaman tuomion täytäntöönpanoa varten, ja joissa kieltäydyttiin aloittamasta hallinnollista tutkimusta liittyen kantajan kiusaamista koskevaan kanteluun; ylimääräisen taloudellisen korvauksen maksaminen kantajalle ja kaikkien niiden etujen ja lisien myöntäminen kantajalle, jotka liittyvät hänen parlamentin jäsenen valtuutetun avustajan työsopimukseensa, jonka irtisanomisen virkamiestuomioistuin kumosi edellä mainitussa tuomiossaan, ja vahingonkorvausvaatimus väitetystä aineellisesta vahingosta ja henkisestä kärsimyksestä.
   
      Tuomiolauselma
   
   
               1)
            
            
               Euroopan parlamentin 2.4.2014 tekemä päätös, sellaisena kuin se on vahvistettu valituksen hylkäämisestä 4.8.2014 tehdyllä päätöksellä, kumotaan siltä osin kuin Euroopan parlamentti kieltäytyi SEUT 266 artiklan vastaisesti maksamasta CH:lle 5  686 euron lisäsummaa 12.12.2013 annetun tuomion CH v. parlamentti (F-129/12, EU:F:2013:203) täytäntöönpanotoimena.
            
         
               2)
            
            
               Euroopan parlamentin 3.3.2014 tekemä päätös, sellaisena kuin se on vahvistettu valituksen hylkäämisestä 4.8.2014 tehdyllä päätöksellä, kumotaan siltä osin kuin sen seurauksena, että 12.12.2013 annetulla tuomiolla CH v. parlamentti (F-129/12, EU:F:2013:203) on kumottu 15.3.2012 päivätty Euroopan parlamentin päätös, jolla hylättiin CH:n 22.12.2011 tekemä avustamispyyntö, Euroopan parlamentti ei päättänyt aloittaa hallinnollista tutkimusta väitetystä työpaikkakiusaamisesta ja rikkoi täten SEUT 266 artiklaa.
            
         
               3)
            
            
               Kumoamisvaatimukset hylätään muilta osin.
            
         
               4)
            
            
               Euroopan parlamentti velvoitetaan maksamaan CH:lle 5  686 euroa, korotettuna 1.7.2014 eli CH:n työsuhteen päättymispäivästä alkaen laskettavalla Euroopan keskuspankin kyseistä ajanjaksoa varten vahvistamalla perusrahoitusoperaatioihin sovellettavalla korolla, johon lisätään kaksi prosenttiyksikköä.
            
         
               5)
            
            
               Euroopan parlamentti velvoitetaan maksamaan CH:lle 25  000 euroa korvauksena aiheutuneesta henkisestä kärsimyksestä, korotettuna 4.8.2014 alkaen laskettavalla Euroopan keskuspankin kyseistä ajanjaksoa varten vahvistamalla perusrahoitusoperaatioihin sovellettavalla korolla, johon lisätään kaksi prosenttiyksikköä.
            
         
               6)
            
            
               Vahingonkorvausvaatimukset hylätään muilta osin.
            
         
               7)
            
            
               Euroopan parlamentti vastaa omista oikeudenkäyntikuluistaan, ja se velvoitetaan korvaamaan CH:n oikeudenkäyntikulut.
            
         
      (1)  EUVL C 34, 2.2.2015, s. 52.